Fontána Puk lipy

Puk Lipy je fontána v Bratislave v mestskej časti Ružinov, ktorá sa nachádza v miestnej časti Pošeň pri križovatke ulíc Ivana Horvátha a Exnárova. Popis Autori fontány sú akad. soch. Alexander Bilkovič a ing. arch. Iľja Skoček. Odhalená bola v roku 1986. Fontána bola inštalovaná do už existujúceho bazéna, v ktorom mali byť pôvodne pestované lekná. Až neskôr bol bazén premenený na fontánu. To vysvetľuje jeho rozľahlosť a prítomnosť schodíkov vedúcich do neho. V strede je umiestnená kovová plastika puku lipy. Okolo je rozmiestnených 5 vodometov, z ktorých strieka voda do výšky 6 metrov vytvárajúca okolo plastiky vodnú hmlovinu, ktorá dúhovo sfarbuje slnečné lúče. Pozri aj Zoznam fontán v Bratislave Referencie